**Nygård skole** er en kommunal grunnskole for voksne og voksenopplæringsskole i Bergen sentrum. Siden 1985 har skolen vært byens mottaksskole for alle nyankomne fremmedspråklige elever (innvandrere) som skal ha sin første norskopplæring. Skolen har 2 avdelinger:

*Grunnskolen for barn* fra 1-10 klassetrinn, der elevene fikk grunnleggende norskferdigheter gjennom tospråklig opplæring, lærte å være elev i norsk skole, og fikk kartlagt sin fagkompetanse. Denne virksomheten ble avviklet i 2016, og grunnskoleelever blir nå sendt til mottaksskoler i kommunen.

 *Eksamensrettet Grunnskole* - som tidligere het *Grunnskolen for voksne*, der elever uten grunnskolekompetanse får opplæring i skolefagene på tilsvarende nivå, enten direkte gjennom et eksamensrettet undervisningsforløp, eller via et forberedende skoleforløp som kvalifiserer til det eksamensrettede forløpet. Undervisningen er her tilpasset den enkeltes behov og livssituasjon. Elevene tilbys også leksehjelp i samarbeid med Røde kors. Tilbudet er for elever over 16 år som skal avslutte med en norsk grunnskoleeksamen før de går videre til videregående skoler.

*Norskopplæring for voksne*, som er et tilbud for alle voksne innvandrere om opplæring i norsk språk og samfunnskunnskap. Disse har både rett og plikt til denne opplæringen, og gis undervisning senest fra 3 måneder etter ankomst. Skolen tilbyr også norskundervisning utover obligatorisk nivå for dem som ønsker det. Elevene her varierer fra dem uten skrive- og leseferdigheter, til dem med fullført utdanning på høyere nivå i opprinnelseslandet.

Arkitektur
----------

Skolen er tegnet av byarkitekt Kaspar Hassel (1877–1962) og regnes som et av hans hovedverk. Stilmessig kan bygget karakteriseres som nordisk nybarokk. Skolen ble oppført i årene 1918-25, og fredet av Riksantikvaren 15. april 1993. Fredningen omfatter både skolegården, eksteriøret og to trapperom med korridorene mellom dem. Dette gjør en ombygging for tidsmessig skoledrift kostbar.

I skolegården står statuen «Fontenegutt» fra 1927, laget av billedhugger Sofus Madsen (1881–1977).

Historikk
---------

Bygningen ble tatt i bruk som folkeskole fra 1921 til 1960, og som ungdomsskole fra 1960 til 1985. Bergen lærerhøgskole, som ble etablert i 1953, hadde sine lokaler i bygningen frem til 1955. Fra 1985 har den hatt sin nåværende funksjon som innføringsskole for fremmedspråklige, mens halve bygningen disponeres av Griegakademiet som flyttet inn i 1987. Kommunen har solgt hele bygningen til Universitetet i Bergen. Den kommunale skolevirksomheten her må derfor flyttes innen 2020. Det høye elevtallet gjør at skolen i dag også leier lokaler i Lars Hilles gate 16 og i Teatergaten 34 (Folkets Hus).

Kommunal skoletannklinikk
-------------------------

Nygård skole var kjent for skoletannklinikken. I 1896 undersøkte tannlege Sigurd Henrichsen tannhelsen til 1.137 skoleelever i alderen 7-18 år, og konkluderte med en svært dårlig tannhelse. Kun én elev hadde helt friske tenner, og det var en gutt som nettopp var flyttet inn fra landet. I snitt hadde hver elev hull i nesten 8 tenner og fyllinger i 1,6 tenner, dvs. at det var eller hadde vært tannråte i omtrent hver fjerde tann. Funnene fra Henrichsens undersøkelse bidro vesentlig til opprettelsen av skoletannpleie i Bergen, men først i 1912 fikk Bergen sin første skoletannklinikk, da i Øvre Korskirkeallmenningen. Etter bybrannen i 1916 flyttet skoletannpleien inn i en brakke ved Permanenten, før den i 1929 flyttet inn på Nygård skole - som en foregangsklinikk i helt nye lokaler med det beste utstyret som fantes.

Bilder fra klinikken på Nygård skole ble vist frem på internasjonale tannhygienekongresser - i Brüssel i 1930 og i Paris i 1931. Skoletannlegens kontor fra den tiden er gjenskapt i andre etasje i Bergen skolemuseum.

Forslag om å legge ned Nygård skole
-----------------------------------

15. mai 2012, ble det foreslått av Byrådet for oppvekst i Bergen kommune å nedlegge Nygård skole gjennom et forslag på desentralisering av skolen. Byrådet opplyste at desentraliseringen av den flerkulturelle og flerspråklige skole vil medføre frigjøring av leie for innleide lokaler og til at mange lærere skal miste arbeidsplassene sine.

Rektorer
--------


* Anne Sofie Vik fra ?
* Grete Karin Solvi fra ? – til ?

Referanser
----------

1. ↑
2. ↑
3. ↑   Tor Kristiansen: ««Pinaren» på museum», *Bergens Tidende* 16. mars 2004
4. ↑  Morten Heiselberg: «I 1912 fikk byen sin første skoletannklinikk», *Bergens Tidende* 16. oktober 2020
5. ↑
6. ↑  morsmal – Foreslår å nedlegge en flerspråklig og flerkulturell skole[*død lenke*] – 15. mai 2012 – *morsmal* – Retrieved 15. mai 2012.

Eksterne lenker
---------------

* Bergen byleksikon på nett, om Nygård skole
* «Nygård skole (Bergen)». *Kulturminnesøk*. Riksantikvaren – Direktoratet for kulturminneforvaltning.

| * v
* d
* r
Grunnskoler i Bergen |
| --- |
| Arna | Garnes skole **·** Garnes ungdomsskole **·** Lone **·** Trengereid **·** Ytre Arna **·** Ådnamarka **·** |  |
| Bergenhus | Christi Krybbe **·** Haukeland **·** Hellen **·** Krohnengen **·** Møhlenpris **·** Nordnes **·** Rothaugen **·** |
| Fana | Apeltun **·** Hop **·** Kaland **·** Kirkevoll **·** Kringlebotn **·** Krokeide **·** Midtun **·** Nattland **·** Paradis **·** Rådalslien **·** Skjold **·** Slåtthaug **·** Smørås **·** Storetveit **·** Sædalen **·** Ulsmåg **·** |
| Fyllingsdalen | Bønes **·** Fjellsdalen **·** Lynghaug **·** Lyshovden **·** Løvås **·** Ortun **·** Seljedalen **·** Sælen **·** Varden **·** |
| Laksevåg | Alvøen **·** Bjørndalsskogen **·** Damsgård **·** Holen **·** Kjøkkelvik **·** Loddefjord **·** Mathopen **·** Nygårdslien **·** Olsvik **·** Sandgotna **·** Vadmyra **·** |
| Ytrebygda | Aurdalslia **·** Hjellestad **·** Liland **·** Rå **·** Skeie **·** Skranevatnet **·** Søreide **·** Søråshøgda **·** Ytrebygda **·** |
| Årstad | Fridalen **·** Gimle **·** Kronstad **·** Landås **·** Minde **·** Ny-Krohnborg **·** Slettebakken **·** |
| Åsane | Blokkhaugen **·** Breimyra **·** Eidsvåg **·** Flaktveit **·** Haukedalen **·** Haukås **·** Hordvik **·** Kalvatræet **·** Kyrkjekrinsen **·** Li **·** Mjølkeråen **·** Rolland **·** Salhus **·** Tertnes **·** Ulsetskogen **·** Åstveit |
| Private | Bergenhus: Danielsen **·** St. Paul **·** Fana: Rudolf Steinerskolen i Bergen **·** Steinerskolen på Skjold **·** Fyllingsdalen: Bergen kristne grunnskole **·** Montessoriskolen i Bergen **·** Årstad: Bjørgvin Montessoriskole **·** daVinci Montessoriskole **·** Møllebakken **·** Ytrebygda: International School of Bergen |
| Spesialskoler | Bergenhus: Alrekstad **·** Nygård **·** Fana: Steinerskolen på Skjold (Helseped avdeling) (privat) **·** Tveiterås **·** |

|  |  |
| --- | --- |
| Oppslagsverk/autoritetsdata | Bergen byleksikon **·** Nasjonalt skoleregister **·** Brønnøysundregistrene
 |